                                                    


            PARLAMENTUL  ROMÂNIEI
                CAMERA DEPUTAŢILOR
	COMISIA JURIDICĂ, DE  DISCIPLINĂ  ŞI IMUNITĂŢI
	           Bucureşti, 13 iunie 2012
Nr. PL-x 97/2012


                                     RAPORT
asupra proiectului de Lege pentru ratificarea Acordului între Guvernul României şi Guvernul Republicii Arabe Egipt privind dobândirea dreptului de proprietate asupra terenurilor de către misiunile diplomatice ale celor două state, semnat la Bucureşti la 10 noiembrie 2011
              În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru ratificarea Acordului între Guvernul României şi Guvernul Republicii Arabe Egipt privind dobândirea dreptului de proprietate asupra terenurilor de către misiunile diplomatice ale celor două state, semnat la Bucureşti la 10 noiembrie 2011, trimis cu adresa nr. PL-x 97 din 4 mai 2012 şi  înregistrat cu nr. 31/288 din 7 mai 2012.
             Potrivit prevederilor art. 75 din Constituţia României, republicată, şi ale art. 92 alin.(8) pct. 1 din Regulamentul Camerei Deputaţilor, republicat, Camera Deputaţilor  este  prima Cameră sesizată. 
             Proiectul de lege are ca obiect de reglementare ratificarea Acordului între Guvernul României şi Guvernul Republicii Arabe Egipt privind dobândirea dreptului de proprietate asupra terenurilor de către misiunile diplomatice ale celor două state, semnat la Bucureşti la 10 noiembrie 2011.
             Consiliul Legislativ, prin avizul nr. 328 din 18 aprilie 2012, a avizat favorabil iniţiativa legislativă.
            Comisia pentru politică externă a avizat favorabil iniţiativa legislativă, conform avizului din data de 23 mai 2012.
              În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive şi documentele care o însoţesc, în şedinţa din 13 iunie 2012. 
              La dezbateri au fost prezenţi 19 deputaţi, din totalul de 23 membri ai Comisiei juridice, de disciplină şi imunităţi . 

              În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de  adoptare a proiectului de Lege pentru ratificarea Acordului între Guvernul României şi Guvernul Republicii Arabe Egipt privind dobândirea dreptului de proprietate asupra terenurilor de către misiunile diplomatice ale celor două state, semnat la Bucureşti la 10 noiembrie 2011.

                 În raport cu obiectul şi conţinutul reglementării, propunerea legislativă face parte din categoria legilor ordinare.
                VICEPREŞEDINTE,                                    SECRETAR,
                 Florin IORDACHE                             Gabriel ANDRONACHE
Consilier, Iuliana Fuiorea

